Elementide metallilised ja mittemetallilised omadused perioodilisustabelis. 

Metallilisus – tähendab elektronide loovutamise võimet
Mida kergemini element loovutab elektrone, seda metallilisem ta on. 
Millised elemendid loovutavad kergesti elektrone?
Need, millel on väliskihis vähe ( 1-2) elektroni. Mida vähem elektrone, seda paremini loovutatakse. (IA , IIA rühma elemendid)
Rühmas ülevalt alla kasvavad metallilised omadused, sest aatomi raadius suureneb 
( elektronkihtide arv suureneb),  kaugus  positiivse tuuma ja väliskihi elektronide vahel
 suureneb ja positiivne tuum ei suuda väliskihi elektrone nii kõvasti kinni hoida. Seega aatom 
loovutab kergemini väliskihi elektrone, kui temas on rohkem elektronkihte ( tema raadius on suurem).
Näiteks IA   rühmas: metallilisus kasvab suunas liitiumist frantsiumini. 
Perioodis vasakult paremale – metallilised omadused vähenevad, sest väliskihi elektronide arv kasvab ja neid ei suudeta nii hästi loovutada. Tuumalaeng kasvab ka. Raadius veidike väheneb, kuigi kihtide arv jääb samaks. Kui tuumalaeng on suurem, aga elektronkihtide arv on sama, siis tuum hoiab väliskihi elektrone kõvemini kinni. 
Ehk siis metallilisus kasvab perioodis paremalt vasakule ( vt allpool olevat joonist).
Mis on kõige aktiivsem metall?   Frantsium. 
Mittemetallilisus: elektronide juurdevõtmise  võime. Mida paremini elektrone juurde võtab, seda tugevamad on selle elemendi mittemetallilised omadused. Juurde saab võtta nii palju, kui väliskihis 8-st puudu on. 
Kõige aktiivsemad mittemetallid asuvad VIIA rühmas  - Halogeenid—F, Cl, Br, I, At
Neil on väliskihis 7 elektroni ja nad võtavad meelsasti 1 elektroni juurde, et kokku oleks 8 elektroni väliskihis. 
VIIIA rühm ei liida ega loovuta, neil juba on väliskihis 8 elektroni. 
Mittemetallilised omadused kasvavad rühmas alt üles ja perioodis vasakult paremale.
Vastupidises suunas metallilisusele 
Kõige aktiivsem mittemetall on F- fluor



